બિહારમાં NRC લાગુ કરવાનો સવાલ જ નથી: નીતીશ કુમાર | નવગુજરાત સમય
13-01-2020 02:10 PM
1 / 1 બિહારમાં NRC લાગુ કરવાનો સવાલ જ નથી: નીતીશ કુમાર
નીતીશ કુમારે કહ્યું, CAA પર ચર્ચા થવી જોઇએ
બિહારના મુખ્યમંત્રી નીતીશ કુમારે નાગરિકતા સુધારણા કાયદો અને એનઆરસીને લઇને મોટું નિવેદન આપ્યું છે. નીતીશ કુમારે જણાવ્યું છે કે, નાગરિકતા સુધારણા કાયદાને લઇને ચર્ચા થવી જોઇએ અને બિહારમાં એનઆરસી લાગુ કરવાનો સવાલ જ પેદા થતો નથી. નીતીશ કુમારે સંસદમાં નાગરિકતા સુધારણા કાયદાનું સમર્થન કર્યું હતું.
નીતીશ કુમારે જણાવ્યું હતું કે, નાગરિકતા કાયદા પર ચર્ચા થવી જોઇએ. જો તમામ લોકો ઇચ્છે છે તો ગૃહમાં આના પર ચર્ચા થશે. બિહારમાં એનઆરસી લાગુ કરવાનો સવાલ જ પેદા થતો નથી
જેડીયુના રાષ્ટ્રીય નાયબ અધ્યક્ષ પ્રશાંત કિશોરે રવિવારે ટ્વીટ કરીને જણાવ્યું હતું કે, બિહારમાં સીએએ અને એનઆરસી લાગુ નહીં થાય. પ્રશાંત કિશોરે અગાઉ કોંગ્રેસ નેતૃત્વને માગણી કરી હતી કે જેટલા રાજ્યોમાં તેમની સરકાર છે ત્યાં આ કાયદાને લાગુ નહીં કરવાની અપીલ કરવી જોઇએ.
ત્યાંજ પાર્ટીના એક કાર્યક્રમમાં રાજ્યસભામાં સંસદીય દળના નેતા આરસીપી સિંહે જણાવ્યું હતું કે, નવા નાગરિકતા કાયદો અને એનઆસી અંગે કેટલાક લોકો ભ્રમ ફેલાવવાનો પ્રયાસ કરી રહ્યા છે. જ્યાં સુધી નીતીશ કુમાર છે ત્યાં સુધી કોઇ ભેદભાવ થશે નહીં.
CAAની વિરુદ્ધ કોંગ્રેસની બેઠકમાં મમતા, માયાવતી અને કેજરીવાલ ગેરહાજર રહેશે
દેશમાં કેટલાક લોકોને હિન્દુ શબ્દથી એલર્જી છે : ઉપરાષ્ટ્રપતિ વેંકૈયા નાયડૂ